OpenLLM-France/wikimedia huggingface dataset:
# Josep Molins i Negre

Josep Molins i Negre (Barcelona,ca. 1801 - 22 de novembre de 1871)va ser un polític liberal, alcalde de Barcelona entre 1855 i 1856.
Fill de Josep de Molins hisendat nascut a Reus i de Maria Ignàsia de Negre nascuda a Barcelona.
El 1854 formà part de la comissió municipal per a l'aterrament de les muralles de Barcelona seguint el pla Abajo las murallas de Pere Felip Monlau. Es presentà a eleccions per les Corts al juny del 1855 sense èxit.
Va ser alcalde constitucional de Barcelona de l'agost del 1855 al juliol del 1856. El seu mandat s'inicià poc després de la vaga general de 1855, i acabà abruptament; en Molins, després de passar detingut per la Ciutadella de Barcelona va ser deportat a Canàries a començament d'agost del mateix any.
Mor a l'edat de 70 anys a Barcelona el 22 de novembre de 1871 a la Plaça Sant Sebastià núm.7 vidu de Bonaventura Civil.

## Referències

* ↑ «Cronica local». La Imprenta : diario de avisos, noticias y decretos: Año 1871, No. 088 Ed. Tarde, 23-11-1871, pàg. 2025.
* ↑ «Registre de defuncions any 1871. Registre núm.6041. (pdf pàg.24)». Arxiu Municipal Contemporani de Barcelona, 22-11-1871.
* ↑ García Bellido García de Diego, Javier; Mangiagalli, Sara «Pascual Madoz y el derribo de las murallas en el albor del Ensanche de Barcelona». Barcelona Quaderns d'Història, 14, 2008, pàg. 177.
* ↑ «Provincias». La Iberia, 308, 19-06-1855, pàg. 4.
* ↑ « Segun cartas de Barcelona ... el honrado alcalde primero don José Molins yace incomunicado en un calabozo de la Ciudadela » — La Iberia. Diario liberal de la tarde 2 de Agosto de 1856
* ↑ «Correos de provincias». La Iberia, 635, 12-08-1856, pàg. 2.
# Bugs Bunny superestrella

Bugs Bunny: Superstar és un documental de 1975, el tema del qual són els Looney Tunes, comentats per l'actor Orson Welles. Va ser produïda i dirigida per Larry Jackson. Ha estat doblada al català.
La pel·lícula inclou nou dels curtmetratges d'animació Merrie Melodies/Looney Tunes dels anys 1940, ja difosos en el cinema; forma així una antologia.

## Llista de curts

* What's Cookin' Doc? (1944)
* The Wild Hare (1940)
* A Corny Concerto (1943)
* I Taw a Putty Tat (1948)
* Rhapsody Rabbit (1946)
* Walky Talky Hawky (1946)
* My Favorite Duck (1942)
* Hair-Raising Hare (1946)
* The Old Grey Hare (1944)

## Referències

* ↑ esadir.cat. Bugs Bunny superestrella. esadir.cat.
* ↑ «Bugs Bunny Superstar». The New York Times.
# Portada/article maig 11

Una de les seves obres més importants és la persistència de la memòria, també anomenada “rellotges tous” que data de l’any 1931.

## Salvador Dalí i Domènech

Salvador Dalí (Figueres, 1904 – 1989) fou un pintor, decorador i escriptor empordanès, un dels principals representants del surrealisme. Les seves habilitats pictòriques se solen atribuir a la influència i l'admiració per l'art renaixentista. Aquest va tenir l'habilitat de forjar un estil personal i reconeixible. Una de les seves obres més importants és la persistència de la memòria, també anomenada “rellotges tous” que data de l’any 1931.
Tot i que el seu principal mitjà d'expressió va ser la pintura, també va fer incursions als camps del cinema, l'escultura, la joieria i el teatre, treballant com a dissenyador de vestuari i com a escenògraf. També va escriure alguns llibres, entre els quals destaca Diari d'un geni (1965).
# Comtat de Varais

Varais fou un pagus de Borgonya que va constituir un comtat al segle ix. La capital era Besançon. El nom deriva de pagus Warascorum o Warascus, en francès Varais al seu torn anomenat pels warascs o warasques, poble germànic.
A la meitat del segle X el comte Letald II de Mâcon va prendre el poder als quatre comtats al nord-est del seu: el Amous, Portois, Escuens i Varais, que van quedar units a les seves mans per formar el comtat de Borgonya després conegut com a Franc Comtat.
# Gisborne

Gisborne (en maorí: Turanga-nui-a-Kiwa) és una ciutat en el nord-est de Nova Zelanda, és el major assentament en la Regió de Gisborne. Està situada en la desembocadura del riu Turanganui a Poverty Bay, té una població aproximada de 34.300 habitants i és el centre administratiu de l'entitat unitària de Gisborne, així com de la regió de Gisborne i el districte de Gisborne.

## Geografia

La ciutat de Gisborne es troba en l'extrem nord de Poverty Bay. El promontori de penya-segats blancs en l'altre extrem de la badia anomenats Young Nick's Head són visibles des de la ciutat. El nom maorí dels penya-segats és Et Kuri-a-Paoa, que significa el gos de Paoa.

## Referències

* ↑ "Ngā waewae tapu – Māori exploration" - 20 May 2008 - Te Ara Encyclopedia of New Zealand
# Coll de la Maçana (Guixers)

El Coll de la Maçana és una collada de la Vall de Lord (Solsonès) al municipi de Guixers, a 1.207,8 msnm. És al llom del contrafort que, cap al nord, enllaça el cingle d'el Cogul (Navès) a la Serra de Busa, amb la Serra dels Bastets, separant el Clot de la Maçana a llevant del Clot dels Llengots a ponent.

## Referències

* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.

## Bibliografia

* Mapa Vall de Lord, Esc. 1:25.000., Editorial Alpina, on el topònim està situat correctament.
# Katia Longhin

Katia Longhin (Pàdua, Vèneto, 3 de desembre de 1975) és una ciclista italiana que fou professional del 2000 al 2007.

## Palmarès

* 1995
** Vencedora d'una etapa al Giro d'Itàlia
* 1997
** Vencedora d'una etapa al Tour d'Aquitània
* 2001
** 1a al Gran Premi Città di Castenaso
* 2002
** 1a al Giro de la Romanya
* 2003
** Vencedora d'una etapa al Giro d'Itàlia
* 2004
** 1a al Gran Premi de San Marino
** Vencedora d'una etapa a l'Emakumeen Euskal Bira
** Vencedora de 2 etapes al Trofeu d'Or

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Plymouth (Wisconsin)

Plymouth és una població dels Estats Units a l'estat de Wisconsin. Segons el cens del 2008 tenia 8.213 habitants.

## Demografia

Segons el cens del 2000, Plymouth tenia 7.781 habitants, 3.262 habitatges, i 2.071 famílies. La densitat de població era de 732,7 habitants per km².
Dels 3.262 habitatges en un 31,7% hi vivien nens de menys de 18 anys, en un 51,7% hi vivien parelles casades, en un 8,7% dones solteres, i en un 36,5% no eren unitats familiars. En el 30,8% dels habitatges hi vivien persones soles el 14,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,35 i el nombre mitjà de persones que vivien en cada família era de 2,98.
Per edats la població es repartia de la següent manera: un 25,9% tenia menys de 18 anys, un 7,9% entre 18 i 24, un 29,8% entre 25 i 44, un 20,3% de 45 a 60 i un 16,1% 65 anys o més.
L'edat mediana era de 37 anys. Per cada 100 dones de 18 o més anys hi havia 91,9 homes.
La renda mediana per habitatge era de 42.103$ i la renda mediana per família de 52.488$. Els homes tenien una renda mediana de 33.948$ mentre que les dones 25.457$. La renda per capita de la població era de 22.260$. Aproximadament el 2,6% de les famílies i el 3,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Plymouth» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Plymouth». American Fact Finder. Oficina del Cens dels Estats Units, 12-01-2010.
# Comtat d'Ègara

El Comtat d'Ègara és un títol nobiliari espanyol creat el 26 de maig de 1926 pel rei Alfons XIII a favor de l'industrial Alfons Sala i Argemí, Ministre de la Corona, Senador del Regne, etc.
La seva denominació fa referència a Ègara, antiga localitat de l'època romana d'Hispània, avui anomenada Terrassa, província de Barcelona.

## Comtes d'Ègara

| | Titular | Període |
| Creació per Alfons XIII |||
| I | Alfons Sala i Argemí | 1926-1945 |
| II | Antoni Sala i Amat | 1946-1970 |
| III | Alfons Sala i Par | 1971-2014 |
| IV | Antoni Sala i Cantarell | 2015-actualitat |

## Història dels Comtes d'Ègara

* Alfons Sala i Argemí (1863-1945), I comte d'Ègara.
* Va casar amb Mercè Amat i Brugada. Li va succeir, en 1946, el seu fill:
* Antoni Sala i Amat (1898-1970), II comte d'Ègara.
* Va casar amb Maria Par Espina. Li va succeir el seu fill:
* Alfons Sala i Par, (1971-2014) III comte d'Ègara.
* Antoni Sala i Cantarell, (2015-actualitat) IV comte d'Ègara.

## Referències

* ↑ Elenco de Grandezas y Títulos Nobiliarios Españoles. Instituto "Salazar y Castro", C.S.I.C.
* ↑ «Comtat d'Ègara». Gran Enciclopèdia Catalana. Barcelona: Grup Enciclopèdia Catalana.
# Festa patronal

Una festa patronal és una festa popular que engloba el conjunt de solemnitats amb què una població celebra el patronatge d'un sant o una santa, l'advocació a la Mare de Déu o d'una marededéu de la localitat o commemora un fet important de la seva història o tradició religioses. De vegades una festa patronal pot ser alhora una festa major, si és la festa més destacada del poble.

## Vegeu també

* Festa major
* Festes populars als Països Catalans
# Giuvetsi

Giuvetsi (grec: γιουβέτσι) és un plat grec que es cuina amb carn de pollastre, de xai o de vedella. La preparació no és complicada però pren molt de temps. A banda de la carn, els ingredients bàsics del giuvetsi són pasta i salsa de tomaca, que sovint inclou comí i fulles de llorer per a fer-lo més picant. Moltes voltes s'hi afegeix ceba, escalunya i all, i se serveix amb vi negre i formatge.

## Referències

* ↑ Karadsheh, Suzy. «Youvetsi (Greek Lamb Stew) - Classic Greek Comfort Food» (en anglès americà), 29-09-2021. [Consulta: 9 març 2024].
* ↑ Giannopoulos, Eli K. «Giouvetsi recipe (Greek Beef stew with Orzo pasta)» (en anglès americà), 15-05-2013. [Consulta: 9 març 2024].
* ↑ Giannopoulos, Eli K. «Greek Lamb stew with Orzo pasta recipe (Lamb Giouvetsi)» (en anglès americà), 30-10-2018. [Consulta: 9 març 2024].
* ↑ Συνταγή για Γιουβέτσι, www.sintagespareas.gr, Recepta de giouvetsi amb xai [Consulta: 6 de novembre del 2010] (grec)
# Brocourt-en-Argonne

Brocourt-en-Argonne és un municipi francès situat al departament del Mosa i a la regió del Gran Est. L'any 2007 tenia 48 habitants.

## Demografia
### Població

El 2007 la població de fet de Brocourt-en-Argonne era de 48 persones. Hi havia 27 famílies, de les quals 8 eren unipersonals (4 homes vivint sols i 4 dones vivint soles), 11 parelles sense fills i 8 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 25 habitatges, 22 eren l'habitatge principal de la família, 1 era una segona residència i 2 estaven desocupats. Tots els 25 habitatges eren cases. Dels 22 habitatges principals, 18 estaven ocupats pels seus propietaris, 2 estaven llogats i ocupats pels llogaters i 2 estaven cedits a títol gratuït; 1 tenia tres cambres, 6 en tenien quatre i 15 en tenien cinc o més. 20 habitatges disposaven pel capbaix d'una plaça de pàrquing. A 9 habitatges hi havia un automòbil i a 9 n'hi havia dos o més.

## Economia

El 2007 la població en edat de treballar era de 32 persones, 21 eren actives i 11 eren inactives. De les 21 persones actives 20 estaven ocupades (11 homes i 9 dones) i 1 aturada (1 home). De les 11 persones inactives 4 estaven jubilades, 4 estaven estudiant i 3 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa de serveis.

## Poblacions més properes

El següent diagrama mostra les poblacions més properes.

## Referències

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Brocourt-en-Argonne a l'INSEE.
* Évolution et structure de la population Fitxa amb el detall de dades de Brocourt-en-Argonne a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Plymouth (desambiguació)

«Plymouth» té aquests significats:
* Geografia:
** Plymouth (Anglaterra).
** Plymouth (Califòrnia).
** Plymouth (Carolina del Nord)
** Plymouth (Connecticut)
** Plymouth (Illinois)
** Plymouth (Indiana)
** Plymouth (Iowa)
** Plymouth (Maine)
** Plymouth (Massachusetts)
** Plymouth (Minnesota)
** Plymouth (Montserrat)
** Plymouth (Nebraska)
** Plymouth (Nova Hampshire)
** Plymouth (Ohio)
** Plymouth (Pennsilvània)
** Plymouth (Utah)
** Plymouth (Vermont)
** Plymouth (Wisconsin)
** Mount Plymouth, concentració de població designada pel cens dels Estats Units a l'estat de Florida.
** New Plymouth, ciutat de Nova Zelanda.
** New Plymouth (Idaho), població dels Estats Units a l'estat d'Idaho.
* Plymouth (automòbil), marca d'automòbils mantinguda per Chrysler entre 1928 i 2001.
** Plymouth Acclaim, cotxe mid size fabricat per Plymouth els anys 1989 a 1995.
** Plymouth Barracuda o Cuda, compact/mid-size de 2 portes fabricat per Plymouth.
** Plymouth Breeze, cotxe de tipus mid size presentat el 1996.
** Plymouth Reliant
** Plymouth Road Runner, muscle car construït per Plymouth.
** Plymouth Sundance, cotxe de tipus compacte.
** Plymouth Voyager, minivan fabricat per Chrysler entre 1974 i 2000.
* Esport: Plymouth Argyle FC, club de futbol de la ciutat de Plymouth, Anglaterra.
# Giro de les Regions

El Giro de les Regions era una competició ciclista per etapes que es va disputar del 1976 i 2010 a la Itàlia. Estava reservada a ciclistes menors de 23 anys, i va formar part de la Copa de les Nacions UCI sub-23 i del calendari de l'UCI Europa Tour.
Les dificultats econòmiques van provocar l'anul·lació de la cursa el 2008. El 2010 tornà a disputar-se en dues etapes, per tornar a desaparèixer posteriorment ja de manera definitiva.
Sergueï Soukhoroutchenkov i Jiří Škoda, amb dues victòries, són els ciclistes que més vegades han guanyat aquesta competició.

## Palmarès

| Any | Vencedor | Segon | Tercer |
| 1976 | Carmelo Barone | Giuseppe Passuello | Dino Porrini |
| 1977 | Eddy Schepers | Claudio Corti | Henk Mutsaars |
| 1978 | Aavo Pikkuus | Yuri Zakharov | Tommy Prim |
| 1979 | Sergueï Soukhoroutchenkov | Aleksandr Averin | Serguei Nikitenko |
| 1980 | Alberto Minetti | Marco Cattaneo | Jordan Penčev |
| 1981 | Sergueï Soukhoroutchenkov | Youri Barinov | Ivan Mitchenko |
| 1982 | Ivan Miščenko | Viktor Demidenko | Nico Emonds |
| 1983 | Helmut Wechselberger | Eduardo Alonso Gonzalez | Thurlow Rogers |
| 1984 | Jiří Škoda | Sergeï Voronin | Uwe Raab |
| 1985 | Flavio Giupponi | Primož Čerin | Bernard Richard |
| 1986 | Jiří Škoda | Maurizio Fondriest | Valeri Malaschenkov |
| 1987 | Dmitri Kónixev | Dieter Nieheus | Viktor Klimov |
| 1988 | Sergio Carcano | Sergeï Uslamin | Maik Landsmann |
| 1989 | Christophe Manin | Dietmar Hauer | Rolf Rutschmann |
| 1990 | Dietmar Hauer | Roberto Caruso | Pavel Tonkov |
| 1991 | Davide Rebellin | José Lamy | Nicola Minali |
| 1992 | Roberto Petito | Andreas Lebsanft | Alexandr Shefer |
| 1993 | Pavel Tcherkasov | Laurent Roux | Oscar Camenzind |
| 1994 | Dirk Baldinger | Eddy Mazzoleni | Rafael Díaz Justo |
| 1995 | Tobias Steinhauser | Uwe Peschel | Daniele Sgnaolin |
| 1996 | Giuliano Figueras | Alessandro Spezialetti | Unai Osa |
| 1997 | Fabio Malberti | Danilo Di Luca | Gianmario Ortenzi |
| 1998 | Gianmario Ortenzi | Valentino China | Denis Lunghi |
| 1999 | Leonardo Giordani | Ivan Basso | Volodímir Hústov |
| 2000 | Graziano Gasparri | Patrik Sinkewitz | Giampaolo Caruso |
| 2001 | Iaroslav Popòvitx | Michele Scarponi | Damiano Cunego |
| 2002 | Antonio Quadranti | Vladímir Gússev | Aleksandr Bespalov |
| 2003 | Kristjan Fajt | Denís Kostiuk | Tomaž Nose |
| 2004 | Andrí Hrivko | Maksim Belkov | Giovanni Visconti |
| 2005 | Luigi Sestili | Roman Kreuziger | Peter Velits |
| 2006 | Dmitrò Hrabovski | Maksim Belkov | Jelle Vanendert |
| 2007 | Rui Costa | Dennis van Winden | Gašper Švab |
| 2008 | Vitali Buts | Rui Costa | Kristjan Koren |
| 2009 | no disputat | no disputat | no disputat |
| 2010 | Enrico Battaglin | Jan Tratnik | Angelo Pagani |

## Referències

* 1 2 «Giro delle Regioni (Ita) - Cat.2.2». [Consulta: 24 desembre 2022].
* ↑ «Nel 2010 torna il Giro delle Regioni. E per il Liberazione...» (en italià). [Consulta: 24 desembre 2022].

## Enllaços externs

* Palmarès a sitiodeciclismo.net
# Fluoramina

La fluoramina és un compost químic de fórmula NH₂F. Es pot considerar com un derivat de l'amoníac (NH₃) en el que un àtom d'hidrogen ha sigut substituït per un de flúor.

## Vegeu també

Cloramina, NH₂Cl

## Referències

* Número CAS
* Lide, David R. (1998). Handbook of Chemistry and Physics (87 edición). Boca Raton, FL: CRC Press. pp. 4–73. ISBN 0849305942

## Enllaços externs

* Aquesta obra deriva de la traducció de la Fluoroamine de la Viquipèdia en anglés, publicada pels seus editros sota Llicència de documentació lluire de la GNU i la Llicència Creative Commons Atribució-CompartirIgual 3.0 Unported.
* Pàgina de WebBook per NH2F
* ↑ Lide, David. Handbook of Chemistry and Physics (en anglès). 87a ed.. Boca Raton, p. 4-73. ISBN 0849305942.
* ↑ «Monofluoroamine» (en castellà). National Institute of Standards and technology. [Consulta: 11 gener 2015].
# Gilbert Duclos-Lassalle

Gilbert Duclos-Lassalle (Lenveja, 25 d'agost de 1954) va ser un ciclista francès, que fou professional entre 1977 i 1995, durant els quals aconseguí 72 victòries.
Després de nombroses victòries com a ciclista amateur, el 1977 va fer el salt al professionalisme de la mà de l'equip Peugeot, al qual es va mantenir fidel durant tota la seva carrera, tot i els canvis de patrocinador.
Va destacar principalment en carreres d'un dia, destacant les dues victòries consecutives a la París-Roubaix, el 1992 i el 1993, el GP Ouest France-Plouay de 1981 i 1987 i la Bordeus-París de 1983.
En curses per etapes destaca la victòria a la París-Niça de 1980.
El seu fill Hervé també és ciclista professional.

## Palmarès

* 1975
** 1r al Tour de Nova Caledònia
* 1976
** Vencedor d'una etapa al Tour de l'Avenir
* 1980
** 1r a la París-Niça
** 1r al Tour del Tarn
** 1r a l'Étoile des Espoirs i vencedor de 2 etapes
* 1981
** 1r al GP Ouest France-Plouay
** Vencedor de 2 etapes al Tour del Llemosí
* 1982
** 1r al Tour de l'Oise
** Vencedor d'una etapa al Critèrium Internacional
* 1983
** 1r a la Bordeus-París
** 1r al Tour del Migdia-Pirineus i vencedor d'una etapa
** 1r al Gran Premi de Fourmies
** Vencedor d'una etapa als Quatre dies de Dunkerque
** Vencedor d'una etapa al Tour del Llemosí
* 1984
** 1r a l'Étoile des Espoirs i vencedor de 2 etapes
* 1985
** 1r al Gran Premi de la vila de Rennes
* 1986
** 1r al Tour de l'Oise
** 1r a la Volta a Suècia i vencedor d'una etapa
** 1r al Gran Premi de Plumelec
* 1987
** 1r al GP Ouest France-Plouay
** 1r al Circuit de l'Aulne
* 1989
** 1r a la Ruta del Sud
** 1r als Sis dies de Grenoble (amb Danny Clark)
* 1990
** 1r als Sis dies de Bordeus (amb Etienne De Wilde)
* 1991
** 1r a la Midi Libre i vencedor d'una etapa
** 1r als Sis dies de Bordeus (amb Laurent Biondi)
* 1992
** 1r a la París-Roubaix
** 1r als Sis dies de Grenoble (amb Pierangelo Bincoletto)
* 1993
** 1r a la París-Roubaix
** Vencedor d'una etapa del Dauphiné Libéré
** 1r als Sis dies de Grenoble (amb Pierangelo Bincoletto)
* 1994
** Vencedor d'una etapa de la Volta a Euskadi

### Resultats al Tour de França

* 1979. 46è de la classificació general
* 1980. Abandona (18a etapa)
* 1981. 28è de la classificació general
* 1982. 60è de la classificació general
* 1983. 59è de la classificació general
* 1985. 61è de la classificació general
* 1986. Abandona (12a etapa)
* 1987. 80è de la classificació general. 1r de la Classificació dels esprints intermedis
* 1988. 36è de la classificació general
* 1990. 65è de la classificació general
* 1991. 60è de la classificació general
* 1992. Abandona (14a etapa)
* 1993. Abandona (11a etapa)

### Resultats a la Volta a Espanya

* 1985. 49è de la classificació general

### Resultats al Giro d'Itàlia

* 1990. 24è de la classificació general
* 1991. 36è de la classificació general

## Enllaços externs

* Fitxa de Gilbert Duclos-Lassalle
* Gilbert Duclos-Lassalle a ProCyclingStats
# Kayumarth

Kayumarth o Gayumarth fou un efímer sultà de Delhi el 1290, fill de Muïzz-ad-Din Qaiqabad.
Quan el seu pare va quedar afectat de paràlisi, els emirs van posar al tron a Kayumarth, que tenia només tres anys. El seu regent Firuz Xah Khalji no va tardar a destronar-lo i es va proclamar sultà fundant la dinastia khalji. La seva sort és desconeguda.

## Referències

* Wordofcoins.eu
* www.historyfiles.co.uk
# Branko Oblak

Branko Oblak (Ljubljana, 27 de maig, 1947) fou un futbolista i entrenador eslovè.
Començà professionalment a l'Olimpija, on debutà el 20 de maig de 1966 davant el Partizan a Belgrad, i marcà els dos gols de la victòria del seu club per 1 a 2. Romangué al club fins al 1973, disputant 181 partits i marcant 33 gols. Aquest any fitxà pel Hajduk Split on, en les dues temporades que hi va estar, guanyà les dues lligues i les dues copes. El 1975 fitxà pels alemanys del FC Schalke 04, on fou segon classificat a la lliga el 1976–77 darrere el gran club alemany del moment, el Borussia Mönchengladbach. El 1977 fitxà pel Bayern de Múnic. La tercera de les tres temporades que va estar al club es proclamà campió de lliga. Finalment jugà a diversos clubs austríacs, retirant-se definitivament el 1987.
Debutà amb la selecció iugoslava el 1971. Amb la selecció disputà el Mundial 74 i l'Eurocopa 1976. Juntament amb el seu company Danilo Popivoda, fou el primer eslovè a disputar una Copa del Món. En total disputà 46 partits i marcà 6 gols.
L'any 1971 fou nomenat esportista eslovè de l'any. El novembre del 2003 fou nomenat Golden Player de la UEFA com el millor futbolista eslovè dels darrers 50 anys.
Com a entrenador dirigí diversos clubs eslovens, entre ells l'Olimpija Ljubljana i el NK Koper. El febrer de 2004 fou nomenat seleccionador eslovè sots 21 i el maig del mateix any, seleccionador absolut en substitució de Bojan Prašnikar. Romangué al càrrec fins al 2006.

## Referències

* ↑ uefa.com. «Federaciones miembro - Ligas y copas europeas – UEFA.com» (en castellà). [Consulta: 25 desembre 2017].

## Enllaços externs

* UEFA.com - Eslovènia Golden Player
Branko Oblak - Plantilles de navegació :
Golden Players de la UEFA
Panajot Pano
Fritz Walter
Koldo
Bobby Moore
Khoren Hovhannisyan
Herbert Prohaska
Anatoli Banishevski
Paul Van Himst
Sergei Aleinikov
Safet Sušić
Hristo Stoítxkov
Davor Šuker
Michael Laudrup
Denis Law
Ján Popluhár
Branko Oblak
Alfredo Di Stéfano
Mart Poom
Jari Litmanen
Just Fontaine
John Charles
Murtaz Khurtsilava
Vasilis Khatzipanagís
Ferenc Puskás
Abraham Løkin
George Best
Johnny Giles
Ásgeir Sigurvinsson
Mordechai Spiegler
Dino Zoff
Sergei Kvochkin
Aleksandrs Starkovs
Rainer Hasler
Arminas Narbekovas
Louis Pilot
Darko Pančev
Carmel Busuttil
Pavel Cebanu
Rune Bratseth
Johan Cruijff
Włodzimierz Lubański
Eusébio
Gheorghe Hagi
Lev Iaixin
Massimo Bonini
Dragan Džajić
Henrik Larsson
Stéphane Chapuisat
Hakan Şükür
Josef Masopust
Oleh Blokhín
Sotiris Kaiafas
Selecció de futbol de Iugoslàvia – Copa del Món de Futbol 1974
1 Marić •
2 Buljan •
3 Hadžiabdić •
4 Mužinić •
5 Katalinski •
6 Bogićević •
7 Petković •
8 Oblak •
9 Šurjak •
10 Aćimović •
11 Džajić (c) •
12 Jerković •
13 Pavlović •
14 Peruzović •
15 Dojčinovski •
16 Vladić •
17 Popivoda •
18 Karasi •
19 Bajević •
20 V. Petrović •
21 O. Petrović •
22 Mešković •
Entrenador: Miljanić :